Stabæk Fotball Kvinner

Stabæk Fotball Kvinner (2007–) er et norsk fotballag fra Bærum, som per 2022 spiller i Toppserien.

De utgjør Stabæk IFs kvinnelag og startet i 4. divisjon i 2007. Foran 2009-sesongen ble Asker Fotball Kvinner innlemmet i klubben, og Stabæk overtok deres plass i Toppserien. Laget vant Toppserien 2013.

 Toppserien 2026 

 Historie 
I sesongen 2008 vant Stabæk sin avdeling i 4. divisjon og spilte kvalifisering til opprykk mot Linderud-Grei 2 og Eidskog Fotball. Sistnevnte vant og Stabæk kom sist. Stabæk vant samme år kretsmesterskapet for 4. divisjon over Linderud-Grei 2 med 3-1.

 Overtakelsen av Asker (2008) 
I 2008 var det spekulasjoner om Asker Fotball Kvinner skulle bli tatt over av Stabæks kvinnelag, noe som ville medføre at Stabæk ville ta over Askers plass i Toppserien. Det ble den 29. august bestemt i Stabæk Fotballs årsmøte at styret kunne gå i forhandlinger om overtakelse av Asker såfremt de økonomiske betingelsene var i orden. Det var snakk om 2,5 millioner kroner som manglet på de 5,5 millioner det var beregnet på å drifte fotballaget.Stabæk Fotball jobber for Asker-overtakelse Den økonomiske situasjonen falt ikke på plass, og Stabæk Fotball trakk seg den 10. oktober fra samarbeidet. Saken var likevel ikke ferdigbehandlet og den 23. oktober erklærte Stabæk-leder Mimi Berdal at de hadde funnet ressursene til å ta over Asker Fotball Kvinner.Stabæk redder Asker Selv om løsningen først kom på plass etter tidsfristen til NFF, godkjente NFF toppseriesøknaden til Stabæk, og laget ble klart for Toppseriespill fra og med 2009. 

 Umiddelbar suksess (2009–2017) 
Stabæk satte publikumsrekord i sin første kamp i Toppserien. Den nye rekorden var på 1321 tilskuere på hjemmebane mot Røa, og var en forbedring på 49 tilskuere fra forrige rekord.Tilskuerantall Stabæk-Røa - VG-NettHåper på tilskuerrekord - Namdalsavisa Stabæk var store favoritter før sesongstart, ettersom de hadde fått tak i Trine Rønning, Solveig Gulbrandsen, Kristy Moore og den danske toppscorer Maiken With Pape.Slik ender Toppserien  Tippebladet Tips. Også Asbjørn Myhre, TV2s kvinnefotballekspert  mente at Stabæk skulle vinne, og det gjorde papirutgavene til Aftenposten, Dagbladet, Dagsavisen, Stavanger Aftenblad, Budstikka med flere. Bare en spådom plasserte Røa øverst. Se for øvrig Toppserien 2009. De tok også en solid ledelse i de første kampene med fire strake seire, før de fikk sin første uavgjort, etter å ha rotet bort en tomålsledelse mot Trondheims-Ørn. Deretter vant de tre kamper før de begynte sin verste rekke i sesongen, tre kamper på rad med poengtap; først to uavgjort mot Arna-Bjørnar, hvor Melissa Wiik utlignet i siste spilleminutt, og Klepp, og deretter tapte de overraskende borte mot Kolbotn, og falt ned til tredjeplass på tabellen etter 11. serierunde. 

Stabæk vant så åtte kamper på rad, før de spilte uavgjort mot Fløya. Dermed lå Stabæk tre poeng bak Røa, men med betydelig bedre målforskjell, før siste serierunde. Siste kamp var borte mot nettopp Røa, og med seier ville Stabæk ha vunnet. Oppgjøret endte imidlertid 0-0, og Stabæk måtte nøye seg med sølv. I cupen ble Stabæk slått ut borte mot Fløya etter straffespark i åttedelsfinalen. Noe etter sesongslutt ble det annonsert at trener Jan Aksel Opsahl Odden sluttet med umiddelbar virkning. 

Før 2010-sesongen ble Roger Finjord ansatt som ny trener.Finjord blir Stabæk-trener – NRK Troms og Finnmark Det ble en historisk sesong for Stabæk som gikk ubeseiret gjennom Toppserien. Stabæk sikret seriegullet i nest siste serierunde da de slo Trondheims-Ørn 3-0 på hjemmebane, samtidig som at Røa tapte 0-4 for Kolbotn. Stabæk fulgte opp seriegullet med sølv i 2011, samtidig som de tok seg til cupfinalen for første gang. I cupfinalen ventet seriemester Røa, som tok ledelsen i første omgang. Ledelsen holdt de til overtid av den andre omgangen, før Katrine Pedersen utlignet for Stabæk. Dermed gikk kampen til ekstraomganger, og senere straffesparkkonkurranse. I straffesparkkonkurransen ble Stabæk-keeper Ingrid Hjelmseth den store helten da hun først reddet straffen fra Røa-kaptein Siri Nordby, før hun avgjorde da hun reddet skuddet fra Guro Knutsen Mienna. Dermed kunne Stabæk-jentene slippe jubelen løs og feire cupseieren.

Roger Finjord ga seg som trener etter 2011-sesongen, og 29 år gamle Øyvind Eide overtok som hovedtrener før 2012-sesongen. I Eides første sesong som hovedtrener ble det nok en gang sølv i Toppserien, og ny cupfinale mot Røa. I cupfinalen på Åråsen Stadion ble de to 17-åringene Ada Hegerberg og Caroline Graham Hansen de store heltene. De to unge jentene storspilte, og med hat-trick fra Hegerberg og mål og målgivende fra Graham Hansen vant Stabæk 4-0.

I 2013 tok Stabæk sitt andre seriegull, det ble klart to runder før slutt da de tok en komfortabel tremålsseier over Kolbotn, samtidig som LSK Kvinner tapte 0-1 hjemme mot Amazon Grimstad. Dette året tok Stabæk også the double for første gang, etter å ha slått Avaldsnes 1-0 i cupfinalen. Det ble Stabæks tredje cupgull på rad.

I 2014 tok Stabæk sitt fjerde sølv i Toppserien, og hadde dermed tatt medalje i sine seks første sesonger. 2015-sesongen ble første sesong uten medalje for Stabæk som endte på 4.-plass på Toppserien, før de i 2016 og 2017 tok bronsemedalje.

 Tøffere tider (2018–) 
Fra 2016 ble budsjettene til A-lag kvinner i Stabæk, gradvis kuttet. Det gjorde også at resultatene gradvis ble dårligere. Etter å ha tatt medalje i åtte av sine ni første sesonger i Toppserien, ble det en 8.-plass i 2018. Før 2019-sesongen ble Stabæk spådd en tøff sesong, og det ble beskrevet som et mulig veiskille for Stabæk som topplag. Sesongen ble tøff, og etter å ha tapt 1-3 for Trondheims-Ørn i nest siste serierunde var nedrykket et faktum etter 11 år i Toppserien.

Stabæk var i 2020 suverene i 1. divisjon, og to runder før slutt feide de all mulig tvil til side og sikret opprykket etter å ha vunnet 7-0 over KIL/Hemne på Nadderud.

Spillerstall

 Nåværende spillerstall 
Oppdatert 29. juli 2025. 

 11px|lenke=Lagkaptein

 8px|Korsbåndskadet, ute til sommer 2025

 Utlånte spillere 

 Fremtredende tidligere spillere 

  Ingrid Hjelmseth
  Siri Nordeide Grønli
  Trine Rønning
  Solveig Gulbrandsen
  Lise Klaveness
  Kristy Moore
  Maiken With Pape
  Katrine Pedersen
  Toril Hetland Akerhaugen
  Lisa-Marie Woods
  Caroline Graham Hansen
  Ada Hegerberg
  Andrine Hegerberg
  Ingvild Stensland
  Elise Thorsnes
  Ida Elise Enget
  Leni Larsen Kaurin
  Stine Reinås
  Marie Dølvik Markussen
  Synne Jensen

 Landslagsspillere 
Disse spillerne har spilt A-landskamper for Norge som Stabæk-spillere:

 Siri Nordeide Grønli (2009–2010)
 Solveig Gulbrandsen (2009–2010)
 Lise Klaveness (2009–2011)
 Melissa Wiik (2009–2012)
 Toril Hetland Akerhaugen (2009–2013)
 Trine Rønning (2009–2016)
 Ingrid Hjelmseth (2009–2017)
 Lisa-Marie Woods (2010)
 Caroline Graham Hansen (2010–2014)
 Leni Larsen Kaurin (2012–2013)
 Ingvild Stensland (2012–2016)
 Elise Thorsnes (2013–2014)
 Cathrine Dekkerhus (2013–2015)
 Ida Elise Enget (2013–2015)
 Ingrid Schjelderup (2014–2015)
 Melissa Bjånesøy (2014–2015)
 Ingvild Isaksen (2014–2017)
 Cecilie Fiskerstrand (2015)
 Marie Dølvik Markussen (2015)
 Stine Pettersen Reinås (2016–2017)
 Synne Jensen (2016–2017)

Trenere
 Periode Navn 2009 Jan Aksel Opsahl Odden 2010–2011 Roger Finjord 2012–2016 Øyvind Eide 2017–Juni 2019 Vanja Stefanovic 2019 (midlertidig) Martin Lindemark og  Ingvild Stensland Aug. 2019–2022 Per Inge Jacobsen2023 Petter Belsvik2024–2025 Jan Jönsson2026- Luke Torjussen

 Tidligere sesonger 
NivåÅrSesongPos.Ant.VUTForMotP.NMToppscorer (i serien)12009Toppserien22216518315533. runde Kristy Moore (19 mål)12010Toppserien122175072856Kvartfinale Lise Klaveness (21 mål)12011Toppserien2221633571051Gull Kristy Moore (20 mål)12012Toppserien2221552702150Gull Ada Hegerberg (24 mål)12013Toppserien122174164955Gull Elise Thorsnes (19 mål)12014Toppserien2221642621952Kvartfinale Melissa Bjånesøy (12 mål)
 Elise Thorsnes (12 mål)12015Toppserien4221075321737Semifinale Melissa Bjånesøy (6 mål)12016Toppserien3221264391742Kvartfinale Victoria Ludvigsen (7 mål)12017Toppserien3221345462343Kvartfinale Melissa Bjånesøy (11 mål)12018Toppserien82272132937233. runde Melissa Bjånesøy (9 mål)12019Toppserien112234151643133. runde Melissa Bjånesøy (9 mål)220201. divisjon1181701681351Kvartfinale Melissa Bjånesøy (25 mål)12021Toppserien71852111536173. runde Melissa Bjånesøy (4 mål)12022Toppserien Grunnspill418837232227Sølv Zara Jönsson (4 mål)
 Andrea Anderdal (4 mål)
 Melissa Bjånesøy (4 mål)
 Iris Omarsdottir (4 mål)Mesterskapssluttspill46006220012023Toppserien52710710414337Kvartfinale Melissa Bjånesøy (7 mål)
 Iris Omarsdottir (7 mål)12024Toppserien52711412403837Kvartfinale Iris Omarsdottir (14 mål)12025Toppserien52712411313740Kvartfinale Guro Hammer Røn (6 mål)
 Iris Omarsdottir (6 mål)12026Toppserien

 Meritter 
 Toppserien:
Gull: 2010, 2013
Sølv: 2009, 2011, 2012, 2014
Bronse: 2016, 2017
 Cupen:
Gull: 2011 (seier 7-6 (etter straffer) over Røa), 2012 (seier 4-0 over Røa), 2013 (seier 1-0 over Avaldsnes)
Sølv: 2022 (tap 3-1 mot Brann)

Mesterligaen:
Mesterligaen 2014/15: 32-delsfinale, utslått av VfL Wolfsburg med 0–1 og 1–2.

Referanser

Eksterne lenker


Kvinner
Kategori:Fotballag i Bærum
Kategori:Toppserielag
Kategori:Kvinnefotballag i Norge
Kategori:Kongepokalvinnere i fotball